— І яшчэ з абменам рэчываў. Мы часам даведваемся з прэсы пра тое, як нейкі спартсмен памёр прама на спаборніцтвах або падчас трэніроўкі. Але ж можна яшчэ ў дзяцінстве даведацца пра генатып будучага алімпійца і высветліць, што вялікі спорт сыну або дачцэ супрацьпаказаны. Тэст вызначае схільнасць дзіцяці да тых або іншых захворванняў. Да прыкладу, вам не рэкамендуецца займацца сілавымі нагрузкамі, але ў лёгкай атлетыцы вы маглі б дамагчыся вялікіх поспехаў. Дарэчы, усе нашы нацыянальныя зборныя праходзілі такія абследаванні. Напрыклад, некаторых спартсменаў, чые спаборніцтвы праходзяць на вялікай вышыні адносна ўзроўню мора, спецыяльна да іх падрыхтоўваюць. Спартсмены могуць трэніравацца, скажам, у даліне, а прыбыць на месца спаборніцтваў непасрэдна перад іх пачаткам. Па вашым генатыпе яшчэ можна высветліць, у якіх дозах варта прымаць тыя або іншыя лекі. Не заўсёды норма, прапісаная ўрачом, супадае з індывідуальнай патрэбай арганізма. Напрыклад, для паxadпраўкі камусьці патрэбна двайная доза, а камусьці дастаткова паловы. Гэта так званая “поўная раскладка вашага геному ў выглядзе “генетычнай карціны”. Усе гэтыя даследаванні выконваюцца ў Цэнтры геномных даследаванняў у лабараторыі генетыкі чалавека, якую ўзначальвае прафесар Ірма Масэ. — Ці можна з дапамогай гэтых ведаў неяк паўплываць на развіццё магчымых захворванняў і не даць ім праявіцца?